તમને જાણીને આનંદ થશે કે આ કામમાં એક ભારતીયનું પ્રદાન પણ છે. એમ.આઈ.ટી. મિડિયા લૅબમાં ગ્રેજ્યુએટ વિદ્યાર્થી અર્નવ કપૂર છે. તે કહે છે કે આની પાછળની પ્રેરણા એક આઈ.એ. ઉપકરણ બનાવવાની હતી જે ઇન્ટેલિજન્સ ઓગમેન્ટેશન ઉપકરણ હોય. અર્નવ કપૂર આ ઉપકરણનું વર્ણન કરતાં સંશોધન પત્રના અગ્રણી લેખક છે. તેમણે કહ્યું કે અમારો વિચાર એવો હતો કે શું આપણે એવી એવો ગણના મંચ એટલે કે કમ્પ્યૂટર પ્લેટફૉર્મ બનાવી શકીએ જે બધું આંતરિક હોય, જે માનવ શરીર અને મશીનમાં પણ ભળી જાય અને જે આપણી ચેતા પ્રણાલીનું એક બાહ્ય વિસ્તરણ લાગે?